የኤርትራ የህዝብ ዲፕሎማሲ ልኡካን ቡድን በኢትየጵያ ጉብኝት ሊያደርግ ነው
የኤርትራ የህዝብ ዲፕሎማሲ ልኡካን ቡድን በኢትየጵያ ጉብኝት እንደሚያደርግ ተገለጸ፡፡በኢትዮጵያ እና ኤርትራ መካከል የተፈጠረውን የሰላም ስምምነት ተከትሎ ከኤርትራ ከሁሉም የህብረተሰብ ክፍል የተውጣጣ የህዝብ ዲፕሎማሲ ልኡካን ቡድን ከየካቲት 7፤2011 ዓ.ም ጀምሮ በኢትዮጵያ በተለያዩ የአገሪቱ ክፍሎች ጉብኝት እንደሚያደርግ የውጭ ጉዳይ ሚኒስቴር ገለጸ፡፡የልኡካን ቡድኑ ጉብኝት ዋና ዓላማ የሁለቱን አገሮች የህዝብ ለህዝብ ግንኙነት በማጠናከር የተጀመረውን ሰላም ዘላቂ ለማድረግ ያለመ ነው ተብሏል፡፡ቡድኑ በቆይታው በአዲስ አበባ፣ በአዳማ፣ በሀዋሳ እና በባህርዳር በሚካዘጋጁ የተለያዩ የሙዚቃ ኮንሰርቶች ላይ ይሳተፋል።ከላይ በተጠቀሱት ዋና ዋና ከተሞች የሚኖረው መላው የአገራችን ህዝብ በሚደረጉ የባህልና የሙዚቃ ኮንሰርቶች ላይ በመገኘት የባህል ትስስሩን እንደሚያጠናከር ይጠበቃል። (ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)